open-index/open-wikipedia-markdown huggingface dataset:
Cido Grupa

**SIA ''Cido Grupa*** ir [[Latvija]]s pārtikas uzņēmumu grupa. Uzņēmuma birojs atrodas [[Rīga|Rīgā]]. 99,99 % tā kapitāļdaļu pieder [[Dānija]]s uzņēmumam *Royal Unibrew*.

Uzņēmuma grupa ražo [[sula]]s, [[bezalkoholiskais dzēriens|bezalkoholiskos dzērienus]], [[minerālūdens|minerālūdeni]] un [[alus|alu]].

== Zīmoli ==
*Cido Grupa* zīmoli:
* *Bauskas alus*
* *Cido*, sulas un bezalkoholiskie dzērieni
* *Lāčplēsis*, alus
**Līvu*, alus
**Lielvārdes alus*, alus
* *Madonas*, alus 
* *Mangaļi*, minerālūdens
* *Njoy*, bezalkoholiskais gāzētais dzēriens ar citronu-laima-piparmētras garšu

== Vēsture ==
1993. gadā SIA *RyBarg* sāka ražot meža zemeņu sīrupu un bezalkoholisko dzērienu *SunSet*.
1994. gada 31. janvārī dibināts uzņēmums SIA ***Cido & Co***. Tas pārņēma *RyBarg* bezalkoholisko dzērienu ražošanu.
1994. gadā *Cido* privatizēja Valsts dzērienu rūpnīcu *Mīlgrāvis*.
1994. gadā sākta minerālūdens *Mangaļi* ražošana
1996. sākta dabīgās sulas ar zīmolu *Cido* ražošana iepakojumā ar vāciņu, kas bija jaunums Baltijas valstīs; sākta atspirdzinošā dzēriena *Fantastika* ražošana.
1996. gada 24. aprīlī uzņēmums pārdēvēts par SIA ***Cido pārtikas grupa***.
1999. gadā dibināts meitas uzņēmums *Cido Loģistika*, kas pārņēma produkcijas izplatīšanas funkcijas.
1999. gadā sākta bezalkoholiskā dzēriena *Senču Kvass* un [[tarhūns|tarhūna]] ražošana.

2000. gadā sākta augļu sulu dzērienu bērniem *ZOO* ražošana.
2002. gadā sākta *Cido* multiaugļu nektāra, sulas *Amigo*, *Pilsētas kvasa* un dzeramā ūdens *A* ražošana
2003. gadā sākta *Cido* [[ledus tēja]]s un sulas dzēriena *Fruts* ražošana.
2004. gadā uzņēmumu nopirka Dānijas alus ražotāja *A/S Royal Unibrew* grupas sastāvā. Sākta bezalkoholiskā sidra *JAZZ* ražošana.
2005. gadā mātes uzņēmums *Royal Unibrew* Latvijā iegādājās alus ražotāju AS *Lāčplēša alus*.
2006. gadā pie SIA *Cido pārtikas grupa* pievienots SIA *Cido logistika*, uzņēmuma nosaukums mainīts uz SIA ***Cido grupa***. Sākta atspirdzinošā dzēriena *Upside* ražošana.
2008. gadā *Royal Unibrew* iegādājas alus ražotāju Liepājā *Līvu alus*; tas un *Lāčplēša alus* tika iekļauts *Cido Grupa* sastāvā. Uz minerālūdens *Mangaļi* bāzes sākta *Mangaļi VitaFruit* ražošana.

2015. gada 2. oktobrī paziņots, ka 2016. gada janvārī *Cido grupa* kļūs par partneri ASV dzērienu ražotajam *PepsiCo*. Turpmāk *PepsiCo* zīmolu dzērieni Baltijas valstīm tiks ražoti Latvijā.
2019. gada 11. jūnija tika paziņots, ka *Cido grupa'' iegādāsies alus ražotāju SIA Bauskas alus. Pēc Konkurences padomes apstiprinājuma darījums tika pabeigts 4. novembrī, par tā īpašnieku kļūstot "Cido Grupa" uzņēmumam SIA "Lāčplēša alus".

## Atsauces

## Ārējās saites
* Cido Grupa
* Cido zīmols
* Mangaļi
* Nyoi
* Lāčplēsis
* Līvu
* Lielvārdes alus
Skomants

**Skomants** arī **Komants** (dzimis ap 1225. gadu — miris pēc 1285. gada) bija rietumbaltu cilts jātvingu (sudāvu) vadonis Lielās prūšu sacelšanās laikā (1260—1274). No avotiem noprotams, ka Skomants ir bijis arī priesteris (krīvs).

Pirmā ziņas par Skomantu atrodamas Duisburgas Pētera hronikā, kurā viņš minēts kā vadonis prūšu 1263. gada karagājienā uz Vācu ordeņa cietoksni Helmnē. Tomēr Skomants nespēja pilnvērtīgi iesaistīties sacelšanā, jo paralēli vadīja iebrukumus Pinskā un citās slāvu apdzīvotajās teritorijās. Pēc sacelšanās apspiešanas Skomants vadīja apvienoto prūšu/lietuviešu karaspēku (ap 4000 vīru) pret vācu ordeni, bet nesekmīgi.

Prūšu un jātvingu apdzīvotā teritorija tika pamatīgi postīta un 1280/81 gada ziemā tika izpostīti arī Skomanta īpašumi. Skomants ar saviem trim dēliem Rukalu, Ģedetu un Galmu bija spiests bēgt uz Melnkrieviju, tobrīd Lietuvas dižkunigaitijas kontrolēto teritoriju mūsdienu Baltkrievijas rietumos. Drīz vien gan Skomants atgriezās Prūsijā un piekrita pieņemt kristīgo ticību. Pēc kristīšanas Skomantam tika piešķirtas zemes Prūsijā un viņš kļuva par vienu no ordeņa vasaļiem.

## Atsauces
* 
*
Leonīds Arbuzovs (1848—1912)

**Leonīds Arbuzovs** (, dzimis , miris ) jeb **Leonīds Arbuzovs vecākais**, bija Jelgavā dzimis krievu izcelsmes vācbaltiešu vēsturnieks. Vēsturnieka Leonīda Arbuzova tēvs.

## Dzīvesgājums
Dzimis  Jelgavā virsnieka Aleksandra Arbuzova ģimenē. Kļuvis par bāreni un uzaudzis Jelgavas ģimnāzijas matemātikas profesora Magnusa Georga fon Paukera ģimenē, pēc Magnusa Georga nāves 1855. gadā par Leonīda izglītību rūpējās tā dēls Kārlis Heinrihs fon Paukers. Mācījās Viborgā, vēlāk Jelgavas ģimnāzijā un Tērbatas guberņas ģimnāzijā. Studēja zooloģiju Tērbatas Universitātē (1867), medicīnu Leipcigas Universitātē (1867), medicīnu (1867-1871) un dabaszinības (1871-1873) Tērbatas Universitātē un, visbeidzot, vēsturi Getingenes Universitātē (1873-1876).

No 1877. līdz 1885. gadam bija dabas mācības skolotājs Bauskā, no 1885. līdz 1888. gadam Tukuma apriņķa skolu inspektors. No 1888. gada pilnīgi nodevās Baltijas vēstures studijām, līdztekus strādāja par privātskolotāju Jelgavā. No 1893. gada L. Arbuzovs Krievijas Impērijas Baltijas provinču vēstures un senvēstures biedrības uzdevumā pētīja Livonijas dokumentus, kuru apkopojumus izdeva krājumā *Liv-, Est- und Kurländisches Urkundenbuch*. No 1909. gada bija šīs biedrības direktoru padomes loceklis.

Miris  Zasulaukā.

## Bibliogrāfija
;Autors
* *Grundriß der Geschichte Liv-, Est- und Kurlands*, Mitau-Riga 1889
* *Das älteste Wittschopbuch der Stadt Reval (1312–1360)*, 1890
* *Die im Deutschen Orden in Livland vertretenen Geschlechter*, Mitau 1901
* *Livlands Geistlichkeit vom Ende des 12. bis ins 16. Jahrhundert*, Mitau 1902
;Izdevējs
* *Liv-, Est- und Kurländisches Urkundenbuch*, II. Abt., Bd. 1 bis 3 (1494–1510), Riga 1900–1914
* *Liv-, Est- und Kurländisches Urkundenbuch*, III. Abt. (Akten und Rezesse der Livländischen Ständetage), Bd. 3 (Plettenberg-Bd.), Riga 1910

## Ārējās saites
*Arbuzovs Baltisches Biographisches Lexikon digital 
*Leonīds Arbuzovs vesture.eu

## Atsauces
Edeaguss

**Edeaguss** (; no  (*aidoîa*) — ‘ģenitālijas’,  (*agos*) — ‘līderis’) ir kukaiņu tēviņu pārošanās orgāns ar piedēkļiem. Edeagusu vabolēm veido trīs daļas: vidusdaiva (penis), kas parasti ir ar diviem palīgizaugumiem, fallobāzes un paramēri, kas plēvspārņiem var nest distālus (attālinātus) irbuļus (). Fallobāze un paramēri kopā veido tegmu, kas dažām vabolēm ap vidusdaivu veido veselu gredzenu.

## Ārējās saites
* *[http://bugguide.net/node/view/163840 aedeagus, (adeagus), aedoeagus, aedeagal]*. BugGuide.net

## Atsauces
Karotinoīdi

**Karotinoīdi** ir tetraterpēni un tetraterpenoīdi, kas formāli ir acikliska priekšteča — Ψ,Ψ-karotīna (likopīna) atvasinājumi: hidrogenizācijas, dehidrogenizācijas, ciklizācijas, oksidācijas produkti vai to kombinācijas. Retinoīdi nepieder pie karotinoīdiem.

Karotinoīdi ir vieni no izplatītākajiem dabas pigmentiem. Tie ir dzelteni, oranži un sarkani pigmenti, kurus parasti producē baktērijas, sēnes un augi. Tos var sastapt visur augu valstī, bieži sastopami mikroorganismiem, nosaka daudzu dzīvnieku, putnu un ūdens apdzīvotāju nokrāsu.
thumb|left|600px|Likopīna — karotinoīdu priekšteča — struktūrformula

## Atsauces
Olga Lisovska

**Olga Lisovska** (dzimusi  Jaunpiebalgas pagastā, mirusi ) bija latviešu dzejniece.

## Biogrāfija
O. Lisovska dzimusi laukstrādnieka ģimenē Jaunpiebalgas pagasta Plienkalnos, Mācījusies Jaunpiebalgas pamatskolā un Rīgas 2. vidusskolā, beigusi Rīgas republikānisko neklātienes vidusskolu (1955) un M. Gorkija Literatūras institūta Augstākos literatūras kursus Maskavā (1965). Literāras publikācijas no 1950. gada. Strādājusi izdevumos "Literatūra un Māksla", "Karogs", izdevniecībā "Liesma", bijusi dzejas konsultante Rakstnieku savienībā. Rakstnieku savienības biedre (1960). 1980. gadā O. Lisovskai piešķirts LPSR Nopelniem bagātās kultūras darbinieces nosaukums.

Izdoti dzejoļu krājumi "Priede kalnā" (1959), "Saulespuķe" (1963), "Apsolītā zeme" (1966), "Pavedieni" (1970), "Pie jūsu mīlestības..." (1973), "Zilais skrējiens" (1977), "Tur ilgi ejams" (1985), "Rīt, pie dienas" (1988), "Pavards" (1994), "Patvērums" (1998), "Kamēr gaisma atnāk" (2005), "Pārlidojums" (2006), "Vējam magones noliecas zemu" (2011), kā arī dzejoļi bērniem "Betas grāmata" (1994) un "Lusija" (2005). Dzejas izlases "Stārķu krasts" (1978) un "Sarkana debesmala" (1983). Maskavā izdota O. Lisovskas dzejas izlase "Радость — рябина" (1983).

Sarakstījusi arī atmiņu grāmatu "Uz manu tālo atmiņu" (2003).

Atdzejojusi no angļu valodas Lengstona Hjūza (1968) un Viljama Bleika (1981) dzejas izlases, no čehu valodas Konstantina Bībla (1975) un Vilema Zāvadas (1980, kopā ar H. M. Majevski) dzejas izlases, no dāņu valodas Pias Tafdrupas dzejas izlasi (2001).

## Atsauces
Bogoļubova aizsardzība

**Bogoļubova aizsardzība**  ir šaha atklātne, kas sākas ar gājieniem: **1. d2-d4 Zg8-f6 2. c2-c4 e7-e6 3. Zg1-f3 Lf8-b4**.

To klasificē pie pusslēgtām atklātnēm ar Šaha atklātņu enciklopēdijas kodu E11.

## Vēsture
Pirmoreiz atklātni 1883. gadā Londonā spēlējis Džordžs Makenzijs pret Jožefu Noa. 20. gadsimta divdesmito gadu sākumā pasaules spēcīgāko šahistu praksē to ieviesa Jefims Bogoļubovs. 1924. gadā Parīzē un 1925. gadā Bromlejā un Debrecenā vairākās partijās to spēlējis Latvijas meistars Hermanis Matisons. 
 
## Stratēģiskā ideja
Melnie aicina baltos ar 4. Zc3 atgriezties pie Nimcoviča aizsardzības. Lai atteiktos baltiem ir tikai divas atbildes: 4. Ld2 vai 4. Zbd2. Pēc pirmās no tam, melnie cer izmantot laidņu nomaiņu lai atvieglotu savu aizsardzību. Pēc otrās atbildes melnie cer izmantot pasīvo zirdziņa d2 stāvokli izlīdzinājuma panākšanai.

## Galvenie varianti
* 4. Lc1-d2
** 4. ... Lb4xd2
*** 5. Dd1xd2!
*** 5. Zb1xd2
** 4. ... c7-c5 — starptautiskā meistara Alvja Vītoliņa ideja. 
* 4. Zb1-c3 — Izveidojas pozīcija no Nimcoviča aizsardzības. 

## Literatūra
* 

## Atsauces

## Ārējās saites
* Bogoļubova aizsardzība
Flavonoīdi

[thumb|250px|[Flavons|Flavona struktūrformula]]
**Flavonoīdi** ir apjomīga (ar daudzām apakšklasēm) augu polifenolu klase. Flavonoīdi organismā sintezējas no šikīmskābes, pirovīnogskābes, malonskābes. No tiem vairāki atrodas šūnās savienojumā ar cukuriem (glikozīdu veidā). Flavonoīdu vairākums ir pigmenti, kas veido nokrāsu dažādiem augu organismiem; antociāni dod sarkanu, zilu, violetu un to toņu nokrāsu; flavoni, auroni, halkoni dod dzeltenu un oranžu nokrāsu. Citi flavonoīdi (katehīni, leikoantociāni) ir kondensēto miecvielu prekursori.

Dažiem flavonoīdiem piemīt vitamīnu aktivitāte, piemēram rutīnam jeb P vitamīnam; antiseptiska darbība. Tie tiek izmantoti farmaceitiskā nozarē, kā arī ražojot krāsvielas, barības antioksidantus.

## Atsauces

## Ārējās saites
Kembridžas-Springsas variants

**Kembridžas-Springsas variants**  ir šaha atklātne, kas sākas ar gājieniem: **1. d2-d4 d7-d5 2. c2-c4 e7-e6 3. Zb1-c3 Zg8-f6 4. Lc1-g5 Zb8-d7 5. e2-e3 c7-c6 6. Zg1-f3 Dd8-a5**.

Pieder pie atraidītā dāmas gambīta un to klasificē pie slēgtām atklātnēm ar Šaha atklātņu enciklopēdijas kodu D52.

## Vēsture
Nosaukumu Kembridžas-Springsas variants atklātne ieguvusi pēc 1904. gada turnīra ASV pilsētā Kembridžas-Springsā, kur tā tika lietota vairākās partijās. Taču Harijs Pilsberijs bija to spēlējis vēl agrāk — 1896. gada Nirnbergas turnīrā. Kembridžas-Springsas variants izgāja pārbaudi mačā Kapablanka — Aļehins (1927). Mūsdienu praksē variants sastopams reti, jo baltie jau sestajā gājienā var spēlēt 6. c4xd5, ievirzot spēli sev izdevīgākos variantos. 
## Stratēģiskā ideja
Balto gājiens e2-e3 ir atgriezis laidnis no dāmas spārna aizsardzības, un, atliekot sava karaļa spārna attīstību un saistot zirdziņu, melnie uzsāk strauju uzbrukumu dāmas spārnā, koncentrējot spiedienu pret punktu c3. Tagad draud 7. ... Ze4 ar sekojošo Lf8-b4, kā arī 7. ... Lb4 un uz 8. Tac1 Dxa2. Dažos variantos pēc d5xd4 var izpausties balto laidņa neaizsargātais stāvoklis. 

## Galvenie varianti
* 7. Zf3-d2
* 7. c4xd5
* 7. Lg5xf6

## Literatūra
*  
* *  

## Atsauces

## Ārējās saites
* Partijas, kurās spēlēts Kembridžas-Springsas variants.
Laskera aizsardzība

**Laskera aizsardzība**  ir šaha atklātne, kas sākas ar gājieniem: **1. d2-d4 d7-d5 2. c2-c4 e7-e6 3. Zb1-c3 Zg8-f6 4. Lc1-g5 Lf8-e7 5. e2-e3 0-0 6. Zg1-f3 h7-h6 7. Lg5-h4 Zf6-e4**.

Pieder pie atraidītā dāmas gambīta un to klasificē pie slēgtām atklātnēm ar Šaha atklātņu enciklopēdijas kodu D57.

## Vēsture
Šo atklātnes plānu praksē ieviesa Emanuels Laskers. Sākotnēji viņš spēlēja 6. ... Ze4. Un tikai 1935. gadā Maskavas turnīrā viņš divās partijās pret Jideonu Stolberju un Grigoriju Levenfišu, vispirms ar 6. ... h6 atspieda laidni uz h4, un tikai pēc tam spēlēja 7. ... Ze4. No mūsdienu šahistiem vairākkārt Laskera variantu spēlējuši lielmeistari Arturs Jusupovs, Fabiāno Karuāna, bijušais Latvijas (tagad Vācijas) lielmeistars Daniels Fridmans un citi.

## Stratēģiskā ideja
Melno mērķis ar nomaiņām likvidēt spriedzi centrā un sagatavot bandinieka gājienu c7-c5 vai e7-e5. Laskera aizsardzības trūkums — melniem nav nopietnu iespēju pārtvert iniciatīvu. Gājiens 6. ... h7-h6 nepieciešams, lai novērstu iespējamo  draudu Zf3-g5, pēc balto Ld3 un Dc2 uzbrukumu bandiniekam h7, kā arī lai atvērtu lodziņu karalim.

## Galvenie varianti
* **9. Zc3xe4**
* **9. Lf1-d3**
* **9. Dd1-c2**
* **9. c4xd5**
* **9. Ta1-c1**

## Literatūra
*  
*  

## Atsauces

## Ārējās saites
* Partijas, kurās spēlēta Laskera aizsardzība.
Hemolimfa

**Hemolimfa** () ir šķidrie saistaudi, analoģiski mugurkaulnieku asinīm, kas cirkulē posmkāju ķermenī. Tā sastāv no šķidras plazmas un limfas šūnu elementiem, kurus dēvē par hemocītiem. Plazmā ir arī dažādi ķīmiskie elementi.

## Atsauces
Guza

**Guza** () ir barības vada paplašināta daļa putniem un dažiem bezmugurkaulniekiem (gliemjiem, tārpiem, kukaiņiem), kas kalpo par barības krātuvi un dažreiz barības iepriekšējai pārstrādāšana. Piemēram, medusbitēm guzā notiek nektāra pārstrāde medū.

Putniem guza atrodas virs atslēgas kaula un parasti satur lielus dziedzerus. Ar peristaltikas kustībām guza nodrošina barības nogādi kuņģī, barības atraugu pie putnēnu barošanas un nepārstrādātu barības atlieku evakuāciju.

## Atsauces

## Ārējās saites
Tartakovera aizsardzība

**Tartakovera aizsardzība**  ir šaha atklātne, kas sākas ar gājieniem: **1. d2-d4 d7-d5 2. c2-c4 e7-e6 3. Zb1-c3 Zg8-f6 4. Lc1-g5 Lf8-e7 5. e2-e3 0-0 6. Zg1-f3 h7-h6 7. Lg5-h4 b7-b6**.

Pieder pie atraidītā dāmas gambīta un to klasificē pie slēgtām atklātnēm ar Šaha atklātņu enciklopēdijas kodu D58.

## Vēsture
Sistēmu 6. ... h6 un 7. ... b6 pirmais 1922. gadā partijā  pret Kapablanku lietojis Tartakovers. Tikai piecpadsmit gadu vēlāk, kad tā analīzes publicēja un variantu sekmīgi spēlēja lielmeistari Vladimirs Makogonovs un Igors Bondarevskis, šī spēles metode guva vispārīgu atzinību. 

## Stratēģiskā ideja
Atšķirībā no ortodoksālā fianketto — **1. d4 d5 2. c4 e6 3. Zc3 Zf6 4. Lg5 Le7 5. e3 0-0 6. Zf3 Zbd7 7. Tc1 b6 **, melnie spēlē b7-b6 pirms dāmas spārna zirdziņa attīstīšanas, ar nolūku nenovājināt lauciņus a6 un c6. Bet vispirms karaļa spārna aizsardzībai tie ar h7-h6 atstumj laidni, lai pēc gājieniem Lf1-d3 un Dd1-c2 nebūtu jātērē temps bandinieka h7 aizsardzībai.

## Galvenie varianti
* **8. c4xd5**
* **8. Lf1-d3**
* **8. Dd1-c2**
* **8. Ta1-c1**

## Literatūra
*  

## Atsauces

## Ārējās saites
* Partijas, kurās spēlēta Tartakovera aizsardzība.
Ortodoksālā aizsardzība

**Tartakovera aizsardzība**  ir šaha atklātne, kas sākas ar gājieniem: **1. d2-d4 d7-d5 2. c2-c4 e7-e6 3. Zb1-c3 Zg8-f6 4. Lc1-g5 Lf8-e7 5. e2-e3 0-0 6. Zg1-f3 Zb8-d7**.

Pieder pie atraidītā dāmas gambīta un to klasificē pie slēgtām atklātnēm ar Šaha atklātņu enciklopēdijas kodu D51.

## Vēsture
Sistēmai 3. ...Zf6, jokojot, nosaukumu devis Zīgberts Tarrašs, kas pats bijis liels gājiena 3. ... c5 (Taraša aizsardzība) aizstāvis un propagandists. Ar terminu ortodoksālā ( — tāds, kura uzskati  ir pareizi, nelokāmi) vācu lielmeistars gribējis pasvītrot melno plāna vecmodīgumu. Tālākā turnīru prakse pierādīja atklātnes dzīvotspēju, tās uzplaukums attiecas uz 20. gadsimta sākumu un sevišķi uz pasaules čempiona izcīņas mača Laskera — Kapablankas (1927) laika periodu.
 
## Stratēģiskā ideja
Melnie ar 2. ... e6 nostiprina punktu d5 un veic ātru savu karaļa spārna attīstību, iegūstot drošu, bet mazliet saspiestu pozīciju un to galvenā problēma tālākā spēles gaitā būs laidņa c8 attīstība.

## Galvenie varianti
* **7. cxd5** 
* **7. Ld3 dxc4 8 Lxc4 c5 9 0-0 a6 10 a4 h6 11 Lh4 cxd 12 exd Zb6 13 La2 Zbd5 14 Te1 Zb4 =**
* **7. Tc1 c6 8 Dc2 Te8 9 a3 a6 10 h3 h6 11Lh4 dxc 12 Lc4 b5 13 La2 c5 14 dxc Zc5**
* **7. Tc1 c6 8 Ld3 dxc4 9 Lxc4 Zd5 10 Lxe7 Dxe7 11 0-0 Zxc3 12 Txc3**

## Literatūra
* James Rizzitano: *The Queen's Gambit declined.* Gambit, London 2007, . 

## Atsauces

## Ārējās saites
* Partijas, kurās spēlēta ortodoksālā aizsardzība.
Kūniņa

**Kūniņa** () ir kukaiņu individuālas attīstības stadija, kas seko pēc kāpura stadijas. Kūniņa nebarojas un parasti ir nekustīga. Tās ķermenī notiek intensīvas pārmaiņas (metamorfoze), kuru procesā kukainis no kūniņas pārvēršas pieaugušā īpatnī (imago); pie tam lielākā daļa kāpura orgānu sabrūk, bet pieauguša īpatņa orgāni veidojas no jauna no imagināliem diskiem. Kūniņas attīstības periods ilgst no 6 diennaktīm (dažām divspārņu sugām) līdz vairākiem mēnešiem (ja kūniņa iekļūst diapauzē). Kūniņās kāpuri pārvēršas parasti kokonos, kūniņu gultnēs un citās slēptuvēs, reti atklāti.

Izšķir 3 kūniņu tipus:
* *atklātas kūniņas* ir kūniņas, kuru spārni, ūsas un kājas cieši piespiesti pie ķermeņa, bet nav ieāķēti pie tā (tīklspārņiem, plēspārņiem, vairākām vabolēm); kamelīšiem un maksteņiem kūniņas aktīvi pārvietojas ar ekstremitāšu palīdzību.
* *segtas kūniņas* ir kūniņas, kuru ķermeņa daļas (kājas, ūsas un spārni) ir segti (piemēram, tauriņiem, odveidīgiem un *[[Orthorrhapha]]* infrakārtas divspārņiem); šīs kūniņas ir mazāk kustīgas;
* *slēptas* jeb *mucveidīgas kūniņas* raksturo tas, ka tās attīstās pēdējas kāpuru stadijas nenomestā ādā, kas pārvēršas viltuskokonā (puparijs), kur novietojas kūniņa (piemēram, dažiem divspārņiem).

## Atsauces
Imago

[thumb|228px|[Cikādes pārvēršanās par spārnotu imago]]
**Imago** () ir pieaugušā (noslēdzošā) kukaiņu un dažu citu posmkāju individuālās attīstības stadija. Šajā stadijā posmkāji vairojas, dažreiz arī izplatās teritoriāli, nenomet vecos apvalkus un neaug. Lielākai daļai kukaiņu imago, atšķirībā no citām attīstības stadijām, ir raksturīga pilna spārnu un dzimumorgānu attīstība. Kukaiņiem ar pilnu pārvērtību imago attīstās no kūniņām (piemēram, tauriņiem, vabolēm, plēvspārņiem, divspārņiem). Kukaiņiem ar nepilnu pārvērtību (piemēram, taisnspārņiem, ādspārņiem, puscietspārņiem) imago attīstās no nimfām, neizejot kūniņas stadiju. Imago stadija ilgst no minūtēm (makstnešu tauriņi) vai dažām stundām (viendienīši) līdz dažiem gadiem (daži smecernieki, melnuļi līdz 2—3 gadiem; bišu mātītes līdz 5 gadiem; skudru mātītes līdz pat 15 gadiem).

## Atsauces
Melanīni

thumb|200px|Eimelanīna struktūrformulas daļa
**Melanīni** ir augstmolekulāri pigmenti, kas ir indola vai tam līdzīgu vielu atvasinājumu polimēri. Tos sintezē vairums dzīvo organismu. Melanīnu dabas pētījumi un to metabolisma īpašības norāda uz melanīnu polifunkcionalitāti (farmakoloģiskie efekti pie dažādas ģenēzes slimību ārstēšanas).

Melanīni galvenokārt iedalās divos veidos:
* eimelanīni (nešķīstoši melni vai tumši brūni pigmenti);
* feomelanīni (sārmos šķīstoši pigmenti dzeltenīgi sarkanā krāsā).
Bez tam ir pazīstami arī neiromelanīni, allomelanīni un piomelanīni.

Izšķir atšķirīgus abu melanīnu pamatgrupu sintēzes veidus, kas rada principiālas atšķirības uzbūvē un funkcijās abām grupām. Melanīni sintezējas no aminoskābes tirozīna; augstākajiem dzīvniekiem tas notiek īpašās šūnās — melanocītos. Atšķirībā no eimelanīniem, feomelanīnu sintēzei nepieciešams arī cisteīns.

Albīniem organismiem melanīna sintēze nenotiek.

## Atsauces
Draudzība (Novadnieku pagasts)

**Draudzība**, arī **Novadnieki**, ir ciems Latvijā, Saldus novada Novadnieku pagastā uz dienvidiem no Saldus pie autoceļa P105 (Butnāri - Saldus - Ezere).

## Atsauces
Ēvarži

**Ēvarži**, arī **Sāmeļi**, ir ciems Latvijā, Saldus novada Novadnieku pagastā pie autoceļa Ēvarži - Dubaskrogs.

## Atsauces
Redukcija (bioloģija)

**Redukcija** ( - 'nonākšana atpakaļ', 'atgrūšana atpakaļ') ir orgāna (struktūras) nepilna attīstība vai pilna izzušana, kas ir normāli attīstīta senčiem (**filoģenētiskā redukcija**) vai individuālās attīstības agrīnās stadijās (**ontoģenētiskā redukcija**).

## Atsauces
Visočinas apgabals

**Visočinas apgabals** () ir viens no Čehijas apgabaliem valsts centrālajā daļā. Tas robežojas ar Pardubices apgabalu ziemeļos, Dienvidmorāvijas apgabalu austrumos, Dienvidčehijas apgabalu rietumos un Vidusčehijas apgabalu ziemeļrietumos.

## Administratīvais iedalījums

Apgabalā 5 apriņķi — Havlīčkūvbrodas apriņķis, Jihlavas apriņķis, Pelhržimovas apriņķis, Tršebīčas apriņķis, Ždjāras pie Sāzavas apriņķis.

## Pilsētas

Apgabalā ir 34 pilsētas:

**Trekninātas** — pilsētas, kas ir apriņķu centri.

 
* **[[Jihlava]]** —  50 521 iedz.
* **[[Tršebīča]]** —  36 880 iedz.
* **[[Havlīčkūvbroda]]** —  23 306 iedz.
* **[[Ždjāra pie Sāzavas]]** —  21 467 iedz.
* **[[Pelhržimova]]** —  16 149 iedz.
* Velke Meziržīči —  11 641 iedz.
* Humpoleca —  10 860 iedz.
* Nove Mesto Morāvijā —  10 247 iedz.
* Hoteborža —  9 444 iedz.
* Bistršice pie Pernštejnas —  8 343 iedz.
* Moravske Budejovice —  7 462 iedz.
* Svetla pie Sāzavas —  6 734 iedz.
* Telča —  5 812 iedz.
* Tršeštja —  5 791 iedz.
* Ledeča pie Sāzavas —  5 346 iedz.
* Polna —  5 116 iedz.
* Velka Bīteša —  5 090 iedz.
* Nāmeštja pie Oslavas —  5 013 iedz.
* Pacova —  4 889 iedz.
* Jaromeržice pie Rokitnas —  4 213 iedz.
* Jemnice —  4 133 iedz.
* Pršibislava —  4 002 iedz.
* Kamenice Nadlipova —  3 847 iedz.
* Brtnice —  3 724 iedz.
* Ždīreca pie Doubravas —  3 174 iedz.
* Žirovnice —  2 954 iedz.
* Golčūvjenīkova —  2 656 iedz.
* Počātki —  2 568 iedz.
* Horni Cerekeva —  1 829 iedz.
* Hrotovice —  1 779 iedz.
* Černovice —  1 761 iedz.
* Svratka —  1 416 iedz.
* Habri —  1 318 iedz.
* Červena Ržečice —  975 iedz.

## Ārējās saites
Johans Bernhards Fišers fon Erlahs

**Johans Bernhards Fišers fon Erlahs** (, dzimis , miris ) bija baroka laika austriešu arhitekts, kurš spēcīgi ietekmējis Hābsburgu monarhijas arhitektūras attīstību. 

No 1671. līdz 1687. gadam uzturējās Itālijā, kur iepzinās ar turienes arhitektūras stiliem. Atgriežoties Austrijā, kļuva par pazīstamu arhitektu. Fišera fon Erlaha pazīstamāko darbu vidū ir Šēnbrunnas pils, Kārļa baznīca Vīnē un Austrijas Nacionālā bibliotēka. Projektējis arī Trautsonas pili Vīnē, kur mūsdienās ir Austrijas Tieslietu ministrija, un celtnes Zalcburgas arhibīskapijā. 1721. gadā izdeva publikāciju *Entwurff Einer Historischen Architectur*, kas kļuva par pazīstamu izdevumu salīdzinošā arhitektūrā. 

## Ārējās saites
Mežvidi (Novadnieku pagasts)

**Mežvidi** ir ciems Latvijā, Saldus novada Novadnieku pagasta centrs uz dienvidrietumiem no Saldus pie Cieceres upes un autoceļu P105 (Butnāri — Saldus — Ezere) un V1180 (Saldus - Pampāļi) krustojumā. Veidojies ap vēsturisko Upesmuižas (*Bächhof*) pusmuižu.

## Atsauces
Dītrihs Evalds fon Grothuss

**Dītrihs Evalds brīvkungs fon Grothuss** (, dzimis , miris ) bija Jelgavā dzimis vācbaltiešu izcelsmes komponists un pianists. Dabaszinātnieka Teodora Grothusa tēvs. Īsu brīdi dienēja Prūsijas armijā. Bija pazīstams ar Kārli Filipu Emanuēlu Bahu un no Hamburgas uz Kurzemi atveda Baha Gotfrīda Zilbermaņa izgatavotās klavieres (līdz mūsdienām nav saglabājušās). Bija pazīstams ar Johanu Ādamu Hilleru.

## Ārējās saites
* 
* 

thumb|300px|left|Zilbermaņa 1746. gada klavieres
Havlīčkūvbrodas apriņķis

**Havlīčkūvbrodas apriņķis** () ir Čehijas Visočinas apgabala administratīvā iedalījuma vienība. Robežojas ar Visočinas apgabala Ždjāras pie Sāzavas, Jihlavas un Pelhržimovas apriņķiem, Vidusčehijas apgabala Benešovas un Kutna Horas apriņķiem un Pardubices apgabala Hrudimas apriņķi.
Ātraiskalns

**Ātraiskalns**, arī **Ātrais kalns**, **Straujais kalns**, ir atsegums Ventas kreisajā krastā Kuldīgas novada Nīkrāces pagastā. Izvietojies pagasta rietumos 5 km augšpus Lēnām Ventas un Šķerveļa ielejas dabas lieguma teritorijā. Kopš 1977. gada aizsargājams ģeoloģisks piemineklis. Atsegums ir apakškarbona Šķērveļa svītas stratotips, tā apakšdaļā atsedzas gaiši, rupjslāņoti, vidēji cementēti smilšakmeņi, tiem uzguļ cieti, masīvi dolomīti, kas veido pārkari.

## Atsauces
Līkupēni

**Līkupēni** ir ciems Latvijā, Saldus novada Rubas pagastā pie autoceļa P96 (Pūri — Auce — Grīvaiši) Līkupes krastos. Mūsdienās Līkupēnu ciema daļa ir **Veclīkupēni**, kas agrāk bijis atsevišķs ciems.

## Atsauces
Vladislavs Tkačovs

**Vladislavs Tkačovs** (; dzimis , Maskavā) ir Krievijā dzimis Kazahstānas un Francijas starptautiskais lielmeistars šahā (1996).

## Biogrāfija
1981. gadā ģimene no Maskavas pārvākusies uz dzīvi Kazahstānā. Šeit Tkačovs izveidojies par spēcīgu šahistu. 1985. gadā viņš uzvarējis Kazahstānas junioru šaha čempionātā, vēlāk arī kļuvis par divkārtējo valsts čempionu šahā. 1993. gadā FIDE Tkačovam piešķīrusi starptautiskā meistara (IM), bet trīs gadus vēlāk - starptautiskā lielmeistara (GM) nosaukumus. Kopš 1998. gada pārstāv Franciju.

No 1997. gada līdz 2004. gadam piedalījies Pasaules šaha čempiona nosaukuma izcīņas ciklos. Lielākos panākumus guvis 2000. gadā, kad Pasaules čempionātā pēc izslēgšanas sistēmas nokļuvis līdz ceturtdaļfinālam, kur zaudējis Aleksandram Griščukam, un 1997. gadā, kad Pasaules čempionātā pēc izslēgšanas sistēmas 4. kārtā zaudējis Borisam Gelfandam.

2006. gadā uzvarējis Francijas šaha čempionātā. 2007. gadā Drēzdenē kļuvis par Eiropas individuālā šaha čempionāta uzvarētāju. 2009. gadā atkārtoti kļuvis par Francijas šaha čempionu. Ir pazīstams arī šaha ātrspēles speciālists, vairāku spēcīgu turnīru uzvarētājs.

Kazahstānas un Francijas izlašu sastāvā piedalījies šaha komandu sacensībās:
* Pasaules šaha olimpiādēs piedalījies 6 reizes (1992-1994, 2008-2014). Individuālā vērtējumā izcīnījis zelta (2012) medaļu;
* Eiropas komandu šaha čempionātos piedalījies 3 reizes (2007, 2013-2015). Komandu vērtējumā izcīnījis sudraba (2013) medaļu;
* Āzijas komandu šaha čempionātos piedalījies 2 reizes (1993, 1995). Komandu un individuālajā vērtējumā izcīnījis 2 zelta (1993) medaļas.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)
*  šahista profils vietnē olimpbase.org (Āzijas komandu šaha čempionāti)
Genādijs Sosonko

**Genādijs Sosonko** (; dzimis , Čeļabinskas apgabalā) ir Krievijā dzimis Nīderlandes starptautiskais lielmeistars šahā (1976).

## Biogrāfija
Piedzimis Čeļabinskas apgabala Troickas pilsētā, vēlāk ģimene pārvākusies uz Ļeņingradu, kur Sosonko desmit gadu vecumā iemācījies spēlēt šahu. Ļeņingradas šaha skolas audzēknis, trenējies arī pie pazīstamā trenera Semjona Furmana. 1965. gadā izpildījis PSRS sporta meistara normu šahā. 1970. gadā dalījis 1.-3. vietu PSRS sporta biedrības "Spartaks" šaha čempionātā.

1972. gadā emigrējis no PSRS uz Nīderlandi, kur ātri izvirzījies labāko šahistu skaitā. 1973. un 1978. gadā uzvarējis Nīderlandes šaha čempionātos. Sekmīgi piedalījies daudzos starptautiskos šaha turnīros. 1974. gadā FIDE Sosonko piešķīrusi starptautiskā meistara (IM), bet divus gadus vēlāk - starptautiskā lielmeistara (GM) nosaukumus. 1985. gadā piedalījies Pasaules šaha čempiona nosaukuma izcīņas cikla starpzonu turnīrā Tunisijā, kur izcīnījis 7. vietu.

Nīderlandes izlases sastāvā piedalījies šaha komandu sacensībās:
* Pasaules šaha olimpiādēs piedalījies 11 reizes (1974-1984, 1988-1996). Komandu kopvērtējumā izcīnījis sudraba (1976) un bronzas (1988) medaļas, bet individuālā vērtējumā zelta (1976) medaļu;
* Pasaules komandu šaha čempionātos piedalījies 1 reizi (1989);
* Eiropas komandu šaha čempionātos piedalījies 2 reizes (1983, 1997). Individuālā vērtējumā izcīnījis sudraba (1983) medaļu.

Kopš 2004. gada vairs nepiedalās šaha turnīros. Kļuvis plaši pazīstams ar savām atmiņu grāmatām par PSRS šaha dzīvi, kurās apraksta daudzus pazīstamus šahistus, tajā skaitā arī Latvijas šahistus Mihailu Tālu, Aleksandru Koblencu un Alvi Vītoliņu.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Pasaules komandu šaha čempionāti)
*  šahista profils vietnē olimpbase.org (Eiropas komandu šaha čempionāti)
Sesile

**Sesile** (arī **Sesīle**, **Sātiņi**) ir ciems Latvijā, Saldus novada Novadnieku pagastā pie autoceļa V1180 (Saldus - Pampāļi). Veidojies ap vēsturisko Sesīles muižu (*Gut Sessilen*).

## Atsauces
Anišs Giri

**Anišs Kumars Giri** (; ; dzimis , Sanktpēterburgā) ir Krievijā dzimis Nīderlandes starptautiskais lielmeistars šahā (2009).

## Biogrāfija
Piedzimis Krievijā. Giri tēvs ir no Nepālas, bet māte - no Krievijas. Šahu iemācījies spēlēt sešu gadu vecumā. 2006. gadā uzvarējis Krievijas junioru (U-12) šaha čempionātā, bet 2007. gadā kļuvis par Krievijas junioru (U-14) bronzas laureātu. Vēlāk sekmīgi piedalījies starptautiskos šaha turnīros, un 2009. gadā FIDE Giri piešķīrusi starptautiskā lielmeistara (GM) nosaukumu. Kļuvis par jaunāko lielmeistaru šaha vēsturē, jo nosaukuma piešķiršanas brīdī Giri bija tikai 14 gadi, 7 mēneši un 2 dienas. Kopš 2009. gada pārstāv Nīderlandi. Trīskārtējais Nīderlandes čempions šahā (2009, 2011, 2012). 2021. gada janvārī izcīnījis 2. vietu Veikanzē (Nīderlande) vadošo lielmeistaru šaha turnīrā. 2021. gada aprīlī Jekaterinburgā izcīnījis 3. vietu Pasaules šaha čempionāta pretendentu turnīrā. 2021. gada jūnijā Bukarestē dalījis 5.-6. vietu *Grand Chess Tour* 1. posma turnīrā. 2022. gada janvārī izcīnījis 4. vietu tradicionālajā *Tata Steel Masters* lielmeistaru turnīrā. 2023. gada maijā Bukarestē dalījis 2.-5. vietu starptautiskajā lielmeistaru šaha turnīrā *GCT Superbet Chess Classic*. 2023. gada novembrī Daglasā izcīnījis 7. vietu "FIDE Grand Swiss" turnīrā. 2025. gada februārī Veikanzē (Nīderlande) izcīnījis 5. vietu *Tata Steel* meistaru šaha turnīrā. 2025. gada martā izcīnījis 2. vietu Prāgas šaha festivāla lielmeistaru turnīrā.
2025. gada septembrī Samarkandā uzvarējis "FIDE Grand Swiss" turnīrā un izcīnījis tiesības piedalīties FIDE Pretendentu turnīrā.
2026. gada februārī Veikanzē (Nīderlande) ierindojies 9. vietā *Tata Steel* meistaru šaha turnīrā.

Nīderlandes izlases sastāvā piedalījies šaha komandu sacensībās:
* Pasaules šaha olimpiādēs piedalījies 3 reizes (2010-2014). Individuālā vērtējumā izcīnījis 3 bronzas (2010, 2014, 2018) medaļas;
* Pasaules komandu šaha čempionātos piedalījies 1 reizi (2013);
* Eiropas komandu šaha čempionātos piedalījies 3 reizes (2011-2015).

## Personīgā dzīve
2015. gada 18. jūlijā apprecējies ar Gruzijas šaha lielmeistari Sopiko Guramišvili. 2016. gada 3. oktobrī ģimenē piedzimis dēls Daniels.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)
*  šahista profils vietnē olimpbase.org (Pasaules komandu šaha čempionāti)
Albrehts I Hābsburgs

**Albrehts I** (; dzimis 1255. gada jūlijā, miris ) bija Romiešu karaļa un Svētās Romas impērijas valdnieka Rūdolfa I dēls no viņa pirmās laulības ar Hohenburgas Ģertrūdi. No 1282. gada Austrijas un Štīrijas hercogs, bet no 1298. gada vēlēts Romiešu karalis.

Pēc tēva nāves 1291. gadā zaudēja cīņā par karaļa titulu, un elektori par karali tad ievēlēja Nasavas Ādolfu. 1294. gadā Ādolfs izveidoja aliansi ar Anglijas karali Edvardu I, kurš viņam sniedza finansiālu atbalstu. Tas radīja Hābsburgu Albrehta aliansi ar Francijas karali Filipu IV. Ādolfs pieteica karu Francijai, taču reāla karadarbība nesākās. Ar Anglijas naudu, Ādolfs iegādājās zemes Tīringenē, palielinot savu varas bāzi. Ādolfa centieni nostiprināties izraisīja Maincas arhibīskapa Gerharta un Bohēmijas Vāclava II neapmierinātību. 1297. un 1298. gadā Maincas, Austrijas, Bohēmijas, Brandenburgas un Saksijas elektori savstarpēji tiekoties izveidoja aliansi pret Ādolfu, atcēla viņu no troņa 1298. gada 23. jūnijā, un par jauno karali ievēlēja Hābsburgu Albrehtu. 1298. gada 2. jūlijā Gellheimas kaujā Albrehts nogalināja no troņa atcelto Ādolfu un 1298. gada 27. jūlijā Frankfurtē tika atkārtoti ievēlēts par karali. Lai nodrošinātu savu ievēlēšanu, Albrehts elektoriem piešķīra jaunas zemes, pilsētas un muitas ienākumu tiesības Reinzemē. Viņš vēl vairāk uzlaboja attiecības ar Francija Filipu IV, personīgi tiekoties 1299. gada decembrī. Taču tas neapmierināja daudzus Reinzemes valdniekus, kas baidījās no tā ka Albrehts varētu būt nodevis rietumu pierobežu Francijas ietekmei.

Pēc varas iegūšanas 1298. gadā Albrehts ātri sabojāja attiecības ar elektoriem. 1300. gada 14. oktobrī Maincas, Trīres un Ķelnes arhibīskapi ar Pfalcas elektoru noslēdza vienošanos, ar kuru plānoja gāzt karali. Albrehts ātri sapulcināja armiju, un līdz 1302. gada beigām pa vienam sakāva dumpīgos elektorus. Albrehtam problēmas radīja pāvests Bonifācijs VIII. Lai arī elektori bija informējuši pāvestu par Albrehta ievēlēšanu, viņi nebija lūguši tā tradicionālo piekrišanu un apstiprinājumu savam lēmumam. Bonifācijs VIII paziņoja, ka Albrehta ievēlēšana ir nelikumīga, un atteicās viņu kronēt par imperatoru. Viņš arī pieprasīja, lai Albrehts pāvesta valdījumā nodod Toskānu. Tā kā pāvests vienlaikus konfliktēja ar Francijas karali Filipu IV, viņš tomēr izlēma uzlabot attiecības ar Albrehtu. Arī Albrehts, lai nodrošinātu savu varu, bija gatavs apmierināt pāvesta prasības, un Bonifācijs VIII 1303. gada 30 aprīlī atzina Albrehta ievēlēšanu. Pāvesta nāve pusgadu vēlāk atbrīvoja Albrehtu no nepieciešamības izpildīt savus solījumus.

Pēc strīda par zemju piešķiršanu Albrehtu I 1308. gadā Vindišā nogalināja viņa brāļadēls Švābijas Johans.

## Atsauces

## Ārējās saites
Eimuri (Carnikavas pagasts)

**Eimuri** ir ciems Ādažu novada Carnikavas pagastā, izvietojies pagasta dienvidu daļā,  no pagasta centra Carnikavas,  no novada centra Ādažiem un  no Rīgas. 

Skrajciems izveidojies pēc Otrā pasaules kara ap "Eimurķīsis" vai "Ķīšu" mājām, kuras pirmoreiz pieminētas zviedru dokumentos 1638. gadā.

## Atsauces
Kaiserwald

***Kaiserwald*** var būt:
* Mežaparks;
* Mežaparka koncentrācijas nometne (*Konzentrationslager Kaiserwald*);
* FK Ķeizarmežs
** *Kaiserwald* stadions (šobrīd *[[Riga FC]]* treniņbāze *Mežaparks Sports Village*, agrāk Sporta komplekss "Ķeizarmežs", RVR stadions, stadions "Vagonbūvētājs")
1921. gada Latvijas čempionāts futbolā

**1921. gada Latvijas čempionātā futbolā** piedalījās 4 komandas, kas izspēlēja divu riņķu turnīru. Turnīrs tika pārtraukts agri uznākušās ziemas dēļ.

## Turnīra tabula

## Atsauces
1922. gada Latvijas čempionāts futbolā

**1922. gada Latvijas čempionāts futbolā** bija 1. Latvijas čempionāta futbolā sezona (iepriekšējā sezona netika pabeigta pārāk agri atnākušās ziemas dēļ). Pirmajā sezonā piedalījās 6 komandas, kas izspēlēja divu riņķu turnīru. Par pirmajiem Latvijas čempioniem kļuva FK Ķeizarmežs futbolisti.

## Turnīra tabula

## Atsauces
1923. gada Latvijas čempionāts futbolā

**1923. gada Latvijas čempionāts futbolā** bija 2. Latvijas čempionāta futbolā sezona.

Rīgas meistarsacīkšu uzvarētāji (FK Ķeizarmežs) finālā tikās ar provinces (Kurzeme, Zemgale, Latgale, Vidzeme) meistariem — LNJS Liepājas nodaļu. Finālā ar 4—0 uzvarēja un par čempioniem kļuva FK Ķeizarmežs futbolisti.

## Rīgas meistarsacīkstes

## Atsauces
Šehrijars Memmedjarovs

**Šehrijars Memmedjarovs** (; dzimis , Sumgajitā) ir Azerbaidžānas starptautiskais lielmeistars šahā (2002).

## Biogrāfija
Piedzimis ģimenē, kur visi spēlējuši šahu. Pirmais treneris bijis tēvs, arī abas māsas - Zeinaba un Turkana ir piedalījušās Azerbaidžānas junioru šaha čempionātos, bet vēlāk kļuvušas par šaha lielmeistarēm. 2000. gadā uzvarējis Azerbaidžānas junioru čempionātos divās vecuma grupās (U-16 un U-18). 2002. gadā uzvarējis Eiropas jauniešu šaha čempionātā U-18 vecuma grupā. 2003. gadā uzvarējis Pasaules junioru (U-18) čempionātā. Vienīgais šahists, kas divas reizes kļuvis par Pasaules jauniešu čempionu (2003, 2005). Divkārtējs Azerbaidžānas šaha čempionāta uzvarētājs (2001, 2002). 2025. gada februārī izcīnījis sudraba medaļu Azerbaidžānas šaha čempionātā pēc izslēgšanas sistēmas. 2002. gadā FIDE Memmedjarovam piešķīrusi starptautiskā lielmeistara (GM) nosaukumu.

2004. gadā piedalījies Pasaules šaha čempionātā pēc izslēgšanas sistēmas, kur zaudējis 3. kārtā. 2011. gadā pirmo reizi iekļuvis Pasaules šaha čempionāta pretendentu mačos, kur ceturtdaļfinālā Kazaņā zaudējis vēlākajam turnīra uzvarētājam Borisam Gelfandam. 2013. gadā Hantimansijskā uzvarējis Pasaules čempionātā ātrajā šahā. Šajā pašā gadā ieguvis 2. vietu (aiz Veselina Topalova) FIDE *Grand Prix 2012-2013* izcīņā. Pateicoties šim panākumam, iekļuvis Pasaules šaha čempionāta pretendentu turnīrā, kur ieņēmis augsto 5. vietu. 2018. gada martā Berlīnē izcīnījis 2. vietu pretendentu turnīrā. 2021. gada jūnijā Bukarestē uzvarējis *Grand Chess Tour* posma turnīrā. 2022. gada janvārī dalījis 2.-3. vietu tradicionālajā *Tata Steel Masters* lielmeistaru turnīrā. 2025. gada septembrī Samarkandā ierindojies 13. vietā "FIDE Grand Swiss" turnīrā. 2026. gada februārī izcīnījis 2. vietu Azerbaidžānas šaha čempionātā

Azerbaidžānas izlases sastāvā piedalījies šaha komandu sacensībās:
* Pasaules šaha olimpiādēs piedalījies 8 reizes (2000-2004, 2008-2016). Individuālā vērtējumā izcīnījis zelta (2012) medaļu;
* Pasaules komandu šaha čempionātos piedalījies 2 reizes (2010-2011). Individuālā vērtējumā izcīnījis zelta (2010) medaļu;
* Eiropas komandu šaha čempionātos piedalījies 10 reizes (2001-2017, 2025). Komandu vērtējumā izcīnījis 3 zelta (2009, 2013, 2017), 2 sudraba (2011, 2025) un bronzas (2007) medaļas, bet individuālā vērtējumā 2 zelta (2009, 2011) un 2 sudraba (2003, 2017) medaļas.

2012. un 2014. gadā Baku komandas "Socar" sastāvā uzvarējis Eiropas klubu komandu šaha čempionātos. 2018. gada decembrī Sanktpēterburgā izcīnījis sudraba medaļu Pasaules čempionātā ātrajā šahā.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Pasaules šaha olimpiādes)
*  šahista profils vietnē olimpbase.org (Eiropas komandu šaha čempionāti)
*  šahista profils vietnē olimpbase.org (Pasaules komandu šaha čempionāti)
*  šahista profils vietnē olimpbase.org (Eiropas klubu komandu šaha čempionāti)
1924. gada Latvijas čempionāts futbolā

**1924. gada Latvijas čempionāts futbolā** bija 3. Latvijas čempionāta futbolā sezona.

Rīgas meistarsacīkšu uzvarētāji (Rīgas Futbolklubs) finālā tikās provinces meistariem — Cēsu viesīgo biedrību. Finālā ar 5—1 uzvarēja Rīgas Futbolklubs. Iepriekšējo sezonu Latvijas čempioni FK Ķeizarmežs izstājās Rīgas meistarsacīkšu laikā.

## Rīgas meistarsacīkstes

## Atsauces
1925. gada Latvijas čempionāts futbolā

**1925. gada Latvijas čempionāts futbolā** bija 4. Latvijas čempionāta futbolā sezona.

Rīgas meistarsacīkšu uzvarētāji (Rīgas Futbolklubs) finālā tikās provinces meistariem — Liepājas "Olimpija". Finālā ar 4—3 pagarinājumā uzvarēja Rīgas Futbolklubs.

## Rīgas meistarsacīkstes

## Atsauces
1943. gada Latvijas futbola Virslīgas sezona

**1943. gada Virslīgas futbolā sezona** bija 23. Latvijas čempionāta sezona. Čempiontitulu izcīnīja Rīgas ASK.

## Turnīra tabula

## Rezultatīvākie spēlētāji

Avots: Sporta Pasaule, 02.08.1943

## Atsauces
1944. gada Latvijas futbola Virslīgas sezona

**1944. gada Virslīgas futbolā sezona** bija 24. Latvijas čempionāta sezona. Turnīrs tika pārtraukts karadarbības dēļ.

## Komandas
Salīdzinot ar 1943. gada sezonu, Virslīgas komandu sastāvā notika būtiskas pārmaiņas. Reģionu meistarvienību turnīra rezultātā vēl 1943. gada rudenī vietu Virslīgā atguva Daugavieši, pārspējot Cēsu SB futbolistus. Pēdējo divu vietu īpašniecēm — LDzB un Jelgavas SB bija jāpiedalās kvalifikācijas turnīrā. Jelgavas komanda no dalības atteicās, bet LDzB jau pirmajā atlases kārtā zaudēja Auseklis. Kvalifikācijas turnīrā uzvarēja un vietu Virslīgā izcīnīja Ausekļa komanda. Visubeidzot, ar vadības lēmumu vietu virslīgā ieguva vācu karavīru vienība Lure.

## Turnīra gaita
Virslīgas turnīrs sākās maija sākumā, ātri izkristalizējoties līderu grupai: ASK, RFK un Olimpijai. RFK savstarpējā spēlē uzvarēja divu iepriekšējo gadu čempioni ASK ar 3:1, kamēr pret Olimpiju Klubam nācās samierināties ar zaudējumu 0:3 (tiesa, faktiski tika nospēlētas tikai 45 minūtes, pēc kurām pie šāda rezultāta lietus dēļ spēle tika pārtraukta). Kara dēļ neizdevās pabeigt pat pirmo turnīra riņķi. Sešās aizvadītajās spēlēs ar 10 vārtu guvumiem atzīmējās ASK uzbrucējs Reinholds Riekstiņš.

## Turnīra tabula

## Atsauces
Vadakste (ciems)

**Vadakste** ir ciems Latvijā, Saldus novada Vadakstes pagasta centrs Vadakstes upes labajā krastā. Otrpus upei ir Lietuvas teritorija. Atrodas autoceļu V1115 (Vītiņi — Vadakste), V1116 (Auce — Vadakste) un V1160 (Ezere — Vadakste) krustojumā.

Apdzīvotā vieta veidojusies ap vēsturisko Vadakstes muižu (*Waddax*). No 1923. līdz 2009. gadam muižas pilī atradās skola.

## Atsauces
Rihards Bargais

**Rihards Bargais** (dzimis ) ir latviešu dzejnieks.

## Biogrāfija
Dzimis 1969. gadā Džūkstes "Karogu" mājās. Dzīvojis Slampē, Liepājā, Rīgā. Beidzis Zemgales vidusskolu (1987). Studējis Liepājas Pedagoģiskajā institūtā (1987—1989), mācījies Rīgas Pareizticīgo garīgajā seminārā (1997—2000). Strādājis apsardzē, Neatliekamās medicīniskās palīdzības dienestā, kā arī par LTV raidījuma "100 grami kultūras" vadītāju. No 2000. līdz 2005. gadam maketētājs apgādā "Atēna". Kopš 2006. gada dzīvo Ķekavā.

Pirmā literārā publikācija 1983. gadā laikrakstā "Pionieris". No 1992. līdz 2005. gadam publicējis galvenokārt dzeju periodiskos izdevumos ("Karogs", "Liesma", "Latvijas Jaunatne", "Literatūra un Māksla", "Nakts" u.c.).

Par autobiogrāfisko romānu "Plikie rukši" Rihards Bargais tika izvirzīts 2018. gada Latvijas Literatūras gada balvai nominācijā "Labākais prozas darbs".

## Dzeja
Rihards Bargais latviešu literatūrā pazīstams kā lirisks provokators, kurš iesaistīts vairākos literāros un Latvijas kultūras dzīves skandālos, tostarp astoņus gadus (2007. — 2015. gads) ilgušās tiesas prāvās par dzejnieces Agitas Dragunas goda un cieņas aizskaršanu.

## Bibliogrāfija

### Dzejoļu krājumi
* "Mīļvārdiņi". Rīga: Atēna, 2003
* "Labi". Rīga: Atēna, 2005

### Īsprozas krājumi
* "Tenkas". Rīga: Satori, 2012
* "Plikie rukši". Rīga: Zvaigzne ABC, 2017

### Romāni
* "Nemodernās Slampes meitenes". Rīga: Aminori, 2021

## Atsauces
Leonīds Zakovskis

**Leonīds Zakovskis** (; dzimis 1894. gadā kā **Henriks Štubis**, miris ) bija latviešu izcelmes PSRS drošības dienestu darbinieks, viens no Staļina masveida represiju organizētājiem.

## Dzīvesgājums
Dzimis nabadzīgā mežsarga ģimenē. Par revolucionāru darbošanos 1914. gadā izsūtīts uz Oloņecas guberņu. Izcietis sodu, apmetās Sanktpēterburgā. Aktīvi piedalījās Oktobra revolūcijā — kopā ar dumpīgiem matrožiem ieņēmis pilsētas telegrāfu.

1918. gada 1. janvārī iestājās Čekā. Kā Čekas pilnvarotais darbojies Krievijas pilsoņu kara frontēs, komandēja Speciālo uzdevumu vienības (*Части особого назначения*), kas cīnījās pret nemierniekiem. Pēc Čekas pārveidošanas par GPU no 1921. līdz 1925. gadam bija Podolijas un Odesas guberņu GPU nodaļu vadītājs. No 1926. gada februāra — OGPU pilnvarotais pārstāvis Sibīrijā. No 1934. gada jūlija Baltkrievijas PSR Iekšlietu tautas komisārs.

Sevišķi izvirzījās laikā, kad par PSRS Iekšlietu tautas komisāru kļuva Henrihs Jagoda. 1934. gadā Zakovskis kļuva par Ļeņingradas IeTK (NKVD) priekšnieku. Vadīja Sergeja Kirova slepkavības izmeklēšanu. 1938. gada 19. janvārī iecelts par PSRS Iekšlietu tautas komisāra vietnieku un Maskavas IeTK priekšnieku. Vadīja Maskavas IeTK laikā, kad pilsētā bija masveida represiju apogejs, tai skaitā īstenoja NKVD "Latviešu operāciju".

1938. gada martā atcelts no Maskavas IeTK priekšnieka amata. 19. aprīlī arestēts kā "latviešu nacionālistiskās organizācijas radītājs IeTK un par spiegošanu Vācijas, Polijas un Anglijas interesēs". Nošauts un aprakts Komunarkas poligonā. 1987. gadā PSRS Prokuratūra atteica Zakovska reablitāciju.

## Ārējās saites
* Par Zakovski hrono.ru
Abajas stepe

**Abajas stepe** () ir starpkalnu ieplaka Altaja kalnos starp Holzuna grēdu dienvidrietumos un Terekti grēdu ziemeļaustrumos. 1100 metrus virs jūras līmeņa. Atrodas Krievijas Federācijas Altaja novada teritorijā. Tektoniskas izcelsmes ieplaka, garums 25 km, platums 6—9 km. Upes: Koksa, Abaja, Aksasa.

Abajas stepē izplatītas melnzemes, ziemeļrietumu un rietumu daļā purvi. Iekultivēta stepe.

## Atsauces

## Ārējās saites
1940.—1941. gada Latvijas futbola Virslīgas sezona

**1940.—1941. gada Virslīgas futbolā sezona** tika aizsākta Latvijas okupācijas apstākļos, bet tika pārtraukta pēc 5 rudenī aizvadītajām kārtām līdzšinējo sporta klubu likvidēšanas dēļ.

## Dalībnieki
* ASK
* Hakoah
* Lokomotīve
* RAFS 1
* Rīgas FK
* Rīgas "Vilki"
* RKSB
* Universitātes Sports
* VEF
* Olimpija Liepāja

## Turnīra tabula

## Rezultatīvākie spēlētāji

## Atsauces
1926. gada Latvijas čempionāts futbolā

**1926. gada Latvijas čempionāts futbolā** bija 5. Latvijas čempionāta futbolā sezona. Par čempioniem kļuva Rīgas Futbolklubs futbolisti.

## Rīgas meistarsacīkstes

## Latvijas čempionāta finālturnīrs

## Atsauces
Royal Unibrew

***Royal Unibrew A/S*** ir Dānijas dzērienu uzņēmumu grupa. Galvenais birojs atrodas Faksē. Dibināta 1992. gadā.

*Royal Unibrew* ražo, tirgo un izplata alu, iesalu, bezalkoholiskos dzērienus, minerālūdeni un sulas. Tas arī ir partneris ASV dzērienu ražotajam *[[PepsiCo]]*.
Grupas uzņēmumi darbojas Dānijā, Vācijā, Itālijā, Latvijā, Lietuvā, Polijā un Somijā.

*Royal Unibrew* akcijas tiek kotētas Kopenhāgenas fondu biržā.
Lielākie akciju turētāji (2015. gada septembrī): *BlackRock Investment Management* (3,24 %), *Nordea Inv Management AB* (2,35 %), *[[Danske Bank|Danske Capital]]* (2,18 %).
thumb|220px|''Ceres Royal'' alus

## Vēsture
1989. gadā divi Dānijas alus ražotāji *A/S Faxe Bryggeri* un *A/S Jyske Bryggerier* apvienojās, uzveidojot uzņēmumu *A/S *'Bryggerierne Faxe Jyske***.
Vēloties iekarot Lielbritānijas tirgu, 1991. gadā nopirkts Anglijas alus ražotājs un tirgotājs ''[[Cains]]''.
1992. gadā grupas uzņēmumu pārvaldībai dibināts mātes uzņēmums ***Bryggerigruppen** A/S''.
1998. gadā ''Bryggerigruppen'' akcijas sāktas kotēt [[Kopenhāgenas fondu birža|Kopenhāgenas fondu biržā]].
1999. gadā iegādāts Lietuvas alus ražotājs ''Tauras''.

2000. gadā nopirkts Lietuvas alus ražotājs ''Kalnapilis''; tas apvienots ar ''Tauras''.
2001. gadā ''Bryggerigruppen'' ieguva alus darītāju ''A/S Albani'' kopā ar tā meitas uzņēmumu ''Maribo Bryghus''.
2002. gadā uzņēmumam ''Gardener-Shaw'' pārdots Anglijas ''Cains'', jo ar tā palīdzību neizdevās ielauzties Apvienotās Karalistes tirgū, atšķirībā no konkurenta ''[[Carlsberg]]''.
2002. gadā [[Randersa|Randersā]] slēgta alus darītava ''Thor''. Sākta sadarbība ar Nīderlandes ''[[Heineken]]'', izplatot tā alu Dānijā.
2004. gadā ''Bryggerigruppen'' Latvijā iegādājās bezalkoholisko dzerienu, sulu un milerālūdens ražotāju SIA ''[[Cido Grupa|Cido pārtikas grupa]]''.
2005. gadā Latvijā nopirkts alus ražotājs AS ''Lāčplēša alus'', Polijā nopirkts alus ražotājs ''Brok-Strzelec''.
2005. gadā uzņēmums pārdēvēts par ***Royal Unibrew*' A/S*.
2005. gadā iegādāti divi alus ražotāji Karību reģionā.
2007. gadā nopirkts alus ražotājs *Browar Łomża* Polijā, *St. Vincent* Karību reģionā.
2008. gadā nopirkts alus ražotājs *Līvu Alus* Latvijā.

2010. gadā pārdoti Karību reģiona alus ražotāji.
2011. gadā Polijā *Royal Unibrew Polska Sp. z o.o.* apvienots ar *Van Pur S.A.*
2013. gadā no *Heineken* nopirkts Somijas dzērienu ražotājs *Oy Hartwall Ab.

## Atsauces

## Ārējās saites

* Oficiālā vietne
Abakanas grēda

**Abakanas grēda** () ir kalnu grēda Rietumsajānu kalnu sistēmā, Krievijas Federācijas Altaja novadā, Kemerovas apgabalā un Krasnojarskas novadā. Altaja un Rietumsajānu kalnu sistēmu robežgrēda. Tomas un Abakanas upju baseinu robežšķirtne. Grēdas garums ap 300 km, augstums — līdz 1984 m. 

Grēdu veido metamorfie ieži, gabro, diorīti. Nogāzēs līdz 1700 m virs jūras līmeņa ir taiga, augstāk - kalnu tundra. Atrodas dzelzs rūdas atradnes. Grēdas dienvidu daļā Altaja rezervāts.

## Atsauces

## Ārējās saites